Unionin tuomioistuimen tuomio (neljäs jaosto) 17.5.2018 (ennakkoratkaisupyyntö, jonka on esittänyt Naczelny Sąd Administracyjny – Puola) – Dyrektor Izby Celnej w Poznaniu v. Kompania Piwowarska S.A. w Poznaniu
(Asia C-30/17)1
(Ennakkoratkaisupyyntö – Verotus – Valmisteverot – Direktiivi 92/83/ETY – 3 artiklan 1 kohta – Alkoholi ja alkoholijuomat – Olut – Maustettu olut – Platoaste – Laskentatapa)
Oikeudenkäyntikieli: puola
Ennakkoratkaisua pyytänyt tuomioistuin
Naczelny Sąd Administracyjny
Pääasian asianosaiset
Kantaja: Dyrektor Izby Celnej w Poznaniu
Vastaaja: Kompania Piwowarska S.A. w Poznaniu
Tuomiolauselma
Alkoholin ja alkoholijuomien valmisteverojen rakenteiden yhdenmukaistamisesta 19.10.1992 annetun neuvoston direktiivin 92/83/ETY 3 artiklan 1 kohtaa on tulkittava siten, että määritettäessä maustettujen oluiden veron perustetta platoasteikon mukaan huomioon on otettava kantavierteen kuivauute ilman käymisen jälkeen lisättyjä aromeita ja sokerisiirappia.
____________
1 EUVL C 161, 22.5.2017.